b'\n_START_ARTICLE_\nRobin Williams\n_START_SECTION_\nKarjera\n_START_PARAGRAPH_\nRobin\'as trumpai studijavo politikos mokslus prie\xc5\xa1 \xc4\xafstodamas \xc4\xaf Juilliard mokykl\xc4\x85 studijuoti teatr\xc4\x85. Palik\xc4\x99s Juilliard jis pasirodydavo naktiniuose klubuose, kur buvo surastas \xe2\x80\x9eMork, from Ork\xe2\x80\x9d vaidmeniui seriale \xe2\x80\x9eHappy Days\xe2\x80\x9d (1974 m.). Williams vaidino tokiose televizijos programose, kaip \xe2\x80\x9eThe Richard Pryor Show\xe2\x80\x9d, \xe2\x80\x9eLaugh-In\xe2\x80\x9d ir \xe2\x80\x9eEight Is Enough\xe2\x80\x9d prie\xc5\xa1 tapdamas pla\xc4\x8diau \xc5\xbeinomu Amerikos auditorijai, kaip ateivis Mork. Su \xc5\xa1iuo vaidmeniu jis debiutavo televizijos seriale \xe2\x80\x9eHappy Days" prie\xc5\xa1 gaudamas savo \xc5\xa1ou \xe2\x80\x9eMork & Mindy\xe2\x80\x9d. Williams\'as vaidino kartu su Pam Dawber ekscentri\xc5\xa1koje, mieloje situacij\xc5\xb3 komedijoje, kuri debiutavo 1978 m. ir i\xc5\xa1silaik\xc4\x97 keturis sezonus. Jo debiutas did\xc5\xbeiajame ekrane buvo filme \xe2\x80\x9ePopeye\xe2\x80\x9c (1980 m.), re\xc5\xbeisuotame Robert Altman ir vaidinant kartu su Shelley Duvall._NEWLINE_1988 m. pasirod\xc4\x97 net trys filmai, kuriuose vaidino R. Viljamsas: \xe2\x80\x9eBarono Miunhauzeno nuotykiai\xe2\x80\x9c (The Adventures of Baron Munchausen), \xe2\x80\x9eKi\xc5\xa1kio ausys: Pekos Bil\xe2\x80\x9c (Rabbit Ears: Pecos Bill) bei \xe2\x80\x9eBaltos santuokos portretas\xe2\x80\x9c (Portrait of a White Marriage). Ta\xc4\x8diau tik po met\xc5\xb3 Robin\'as dar syk\xc4\xaf patrauk\xc4\x97 skepti\xc5\xa1k\xc5\xb3 kritik\xc5\xb3 d\xc4\x97mes\xc4\xaf, kai suvaidino kitaman\xc4\xaf mokytoj\xc4\x85 filme \xe2\x80\x9eMirusi\xc5\xb3 poet\xc5\xb3 draugija\xe2\x80\x9c (Dead Poet\xe2\x80\x99s Society) \xe2\x80\x93 u\xc5\xbe \xc5\xa1\xc4\xaf vaidmen\xc4\xaf aktorius antr\xc4\x85 kart\xc4\x85 buvo nominuotas \xe2\x80\x9eOskarui\xe2\x80\x9c._NEWLINE_1990 m. aktorius vaidino filmuose \xe2\x80\x9eKadilak\xc5\xb3 pardav\xc4\x97jas\xe2\x80\x9c (Cadillac Man), \xe2\x80\x9eSugr\xc4\xaf\xc5\xbeimas \xc4\xaf Niekados \xc5\xa1al\xc4\xaf\xe2\x80\x9c (Back to Neverland) ir \xe2\x80\x9ePrabudimai\xe2\x80\x9c (Awakenings). Vaidmuo pastarajame filme kartu su aktoriumi Robert De Niro iki \xc5\xa1iol vadinamas nuo\xc5\xa1ird\xc5\xbeiausiu ir labiausiai jaudinan\xc4\x8diu Williams\'o gyvenime._NEWLINE_Terry Gilliam \xe2\x80\x9eKaralius \xc5\xbevejys\xe2\x80\x9c (The Fisher King) taip pat da\xc5\xbenai vadinamas geriausiu Williams\'o filmu: u\xc5\xbe vaidmen\xc4\xaf jis tre\xc4\x8di\xc4\x85 kart\xc4\x85 buvo nominuotas \xe2\x80\x9eOskarui\xe2\x80\x9c. Steven Spielberg \xe2\x80\x9eKablys\xe2\x80\x9c (Hook), i\xc5\xa1leistas \xc4\xaf ekranus tais pa\xc4\x8diais metais, buvo visi\xc5\xa1kai prie\xc5\xa1ingo \xc5\xbeanro nei \xe2\x80\x9eKaralius \xc5\xbevejys\xe2\x80\x9c. Nors komerci\xc5\xa1kai filmas pavyko neblogai, kritik\xc5\xb3 nuomone, jis buvo pernelyg sentimentalus._NEWLINE_Disn\xc4\x97jaus kino kompanijos animacinis filmas \xe2\x80\x9eAladinas\xe2\x80\x9c (Aladdin) buvo pirmasis, kuriame Williams\'as pademonstravo savo sugeb\xc4\x97jimus kaip balso aktorius: \xc4\xafgarsindamas nuotaiking\xc4\x85j\xc4\xaf D\xc5\xbein\xc4\x85 aktorius vis\xc4\x85 laik\xc4\x85 improvizavo ir visi\xc5\xa1kai nesek\xc4\x97 teksto._NEWLINE_Filmai \xe2\x80\x9e\xc5\xbdaislai\xe2\x80\x9c (Toys) ir \xe2\x80\x9eB\xc5\xabti \xc5\xbemogumi\xe2\x80\x9c (Being Human) buvo ne tokie s\xc4\x97kmingi. Williams\'o \xc5\xbemona Mar\xc5\xa1a atrado filmo \xe2\x80\x9ePonia Dautfaj\xc4\x97\xe2\x80\x9c (Mrs Doubtfire) scenarij\xc5\xb3 ir pasi\xc5\xabl\xc4\x97 pagrindin\xc4\xaf vaidmen\xc4\xaf savo vyrui, o pati nusprend\xc4\x97 tapti filmo prodiusere. \xe2\x80\x9ePonia Dautfaj\xc4\x97\xe2\x80\x9c i\xc5\xa1gars\xc4\x97jo visame pasaulyje, o Viljamsas u\xc5\xbe vaidmen\xc4\xaf gavo dar vien\xc4\x85 \xe2\x80\x9eAuksin\xc4\xaf gaubl\xc4\xaf\xe2\x80\x9c._NEWLINE_Williams\'as taip pat suvaidino filme \xe2\x80\x9eDevyni m\xc4\x97nesiai\xe2\x80\x9c (NineMonths) ir vaik\xc5\xb3 pam\xc4\x97gtame \xe2\x80\x9eD\xc5\xbeiumand\xc5\xbei\xe2\x80\x9c (Jumanji). Komedijoje \xe2\x80\x9eNarvelis\xe2\x80\x9c (The Birdcage) aktoriui teko vaidinti g\xc4\x97j\xc5\xb3 klubo savinink\xc4\x85, kurio s\xc5\xabnus nori vesti konservatyvaus senatoriaus dukter\xc4\xaf. Po \xc5\xa1io spalvingo vaidmens aktorius suvaidino vaik\xc4\x85, d\xc4\x97l genetinio sutrikimo atrodant\xc4\xaf kaip 40 met\xc5\xb3, Francis Ford Coppola re\xc5\xbeisuotame filme \xe2\x80\x9eD\xc5\xbeekas\xe2\x80\x9c (Jack). Nors Robino aktorinis darbas buvo puikus, filmas nesulauk\xc4\x97 daug s\xc4\x97km\xc4\x97s._NEWLINE_Williams\'as siek\xc4\x97 pa\xc4\xafvairinti savo amplua: jis pasirinko vaidinti \xe2\x80\x9eHamlete\xe2\x80\x9c (Hamlet), \xe2\x80\x9e\xc5\xa0nip\xc5\xb3 klube\xe2\x80\x9c (The Secret Agent), Woody Allen filme \xe2\x80\x9eBenarstant Har\xc4\xaf\xe2\x80\x9c (Deconstructing Harry) ir Disn\xc4\x97jaus \xe2\x80\x9eSkraiduolyje\xe2\x80\x9c (Flubber)._NEWLINE_1997 m. Williams\'o karjera pasiek\xc4\x97 pik\xc4\x85. Bendradarbiaudamas su jaunais aktoriais Matt Damon ir Ben Affleck, filme \xe2\x80\x9eGerasis Vilas Hantingas\xe2\x80\x9c (Good Will Hunting) aktorius suvaidino psichiatr\xc4\x85 \xc5\xa0on\xc4\x85 Magvair\xc4\x85. \xc5\xa0is darbas Viljamsui atne\xc5\xa1\xc4\x97 pirm\xc4\x85j\xc4\xaf \xe2\x80\x9eOskar\xc4\x85\xe2\x80\x9c u\xc5\xbe geriausi\xc4\x85 antraplan\xc4\xaf vaidmen\xc4\xaf._NEWLINE_V\xc4\x97liau buvo keli ne tokie reik\xc5\xa1mingi vaidmenys. Galiausiai pirm\xc4\x85 kart\xc4\x85 Williams\'as suvaidino blogiuk\xc4\x85 \xe2\x80\x93 filme \xe2\x80\x9eNuotrauka per valand\xc4\x85\xe2\x80\x9c (One Hour Photo). Fotolaboratorijos darbuotojo paveikslas sulauk\xc4\x97 entuziasting\xc5\xb3 atsiliepim\xc5\xb3._NEWLINE_Danny de Vitto re\xc5\xbeisuotas filmas \xe2\x80\x9eMirtis geru\xc4\x8diui\xe2\x80\x9c (Death to Smoochy) buvo nes\xc4\x97kmingas, nepaisant stipraus aktori\xc5\xb3 dueto: kartu su Williams\'u vaidino Edward Norton. Tais pa\xc4\x8diais metais Williams\'as sureng\xc4\x97 komi\xc5\xa1k\xc5\xb3 vakar\xc5\xb3 serij\xc4\x85 Brodv\xc4\x97jaus scenoje._NEWLINE_Per kelerius kitus metus Williams\'o film\xc5\xb3 s\xc4\x85ra\xc5\xa1\xc4\x85 papild\xc4\x97 dar keli: \xe2\x80\x9eKal\xc4\x97dos\xe2\x80\x9c (Noel), \xe2\x80\x9ePraeities paslaptys\xe2\x80\x9c (House of D), \xe2\x80\x9eAristokratai\xe2\x80\x9c (The Aristocrats), \xe2\x80\x9eRobotai\xe2\x80\x9c (Robots), \xe2\x80\x9eMet\xc5\xb3 \xc5\xbemogus\xe2\x80\x9c (Man of the Year), \xe2\x80\x9ePab\xc4\x97g\xc4\x97li\xc5\xb3 atostogos\xe2\x80\x9c (Runaway Vacation) ir kiti._NEWLINE_Filme \xe2\x80\x9eNakties klausytojas\xe2\x80\x9c (The Night Listener) Williams\'as suvaidino g\xc4\x97j\xc5\xb3 radijo laidos ved\xc4\x97j\xc4\x85, kuris tiesioginio eterio metu susidraugavo su 14-me\xc4\x8diu berniuku, tapusiu seksualin\xc4\x97s prievartos auka. \xc5\xa0\xc4\xaf vaidmen\xc4\xaf Williams\'as sutiko atlikti u\xc5\xbe tokio kalibro aktoriui gana menk\xc4\x85 honorar\xc4\x85 \xe2\x80\x93 65 t\xc5\xabkst. doleri\xc5\xb3. V\xc4\x97liau aktorius savo bals\xc4\x85 \xe2\x80\x9epaskolino\xe2\x80\x9c pingvinui animaciniame filme \xe2\x80\x9eLinksmosios p\xc4\x97dut\xc4\x97s\xe2\x80\x9c (Happy Feet) ir taip pat suvaidino komi\xc5\xa1k\xc4\x85 prezidento Theodore Roosevelt versij\xc4\x85 filme \xe2\x80\x9eNaktis muziejuje\xe2\x80\x9c (Night at the Museum\xe2\x80\x9c).\n_START_SECTION_\nAsmeninis gyvenimas\n_START_PARAGRAPH_\nKol jo karjera kilo, Williams susid\xc5\xabr\xc4\x97 su daug asmenini\xc5\xb3 i\xc5\xa1\xc5\xa1\xc5\xabki\xc5\xb3. Jis \xc4\xafklimpo \xc4\xaf alkoholio ir narkotik\xc5\xb3 li\xc5\xabn\xc4\x85, kol vaidino situacij\xc5\xb3 komedijoj \xe2\x80\x9eMork & Mindy\xe2\x80\x9d ir kovojo su priklausomybe daugiau, nei du de\xc5\xa1imtme\xc4\x8dius. Taip pat \xc4\xafsitrauk\xc4\x97 \xc4\xaf pagars\xc4\x97jusius santykius su moterimis; kol buvo ved\xc4\x99s aktor\xc4\x99 Valerie Velardi \xc4\xafsitrauk\xc4\x97 \xc4\xaf santykius su kita moterimi. Jie i\xc5\xa1siskyr\xc4\x97 1988 m. Kitais metais aktorius ved\xc4\x97 savo s\xc5\xabnaus aukl\xc4\x99 Marsha Garces Williams._NEWLINE_2006 m. vasar\xc4\x85 Robin Williams atkrito \xc4\xaf narkotik\xc5\xb3 li\xc5\xabn\xc4\x85. Aktorius greitai atsigavo ir 2007 m. jis vaidino dvasinink\xc4\x85 komedijoje \xe2\x80\x9eLicense to Wed\xe2\x80\x9d su Mandy Moore ir John Krasinski. 2009 m. aktorius taip pat tur\xc4\x97jo sveikatos problem\xc5\xb3. Keli m\xc4\x97nesiai po greito turo, jam prad\xc4\x97jo tr\xc5\xabkti oro. D\xc4\x97l komplikacij\xc5\xb3 teko nutraukti tur\xc4\x85 ir operuoti \xc5\xa1ird\xc4\xaf._NEWLINE_2011 m.aktorius ved\xc4\x97 savo tre\xc4\x8di\xc4\x85j\xc4\x85 \xc5\xbemon\xc4\x85 Susan Schneider._NEWLINE_Metams b\xc4\x97gant, Williams biografija ir karjera i\xc5\xa1liko tokios pat \xc4\xafdomios gerb\xc4\x97jams. Dave Itzkoff 2018 m. gegu\xc5\xbe\xc4\x97s m\xc4\x97n. leidimas \xe2\x80\x9eRobin\xe2\x80\x9d tapo bestseleriu, o, dviem m\xc4\x97nesiais v\xc4\x97liau, HBO pasi\xc5\xabl\xc4\x97 komiko gyvenim\xc4\x85 \xc4\xafprasminti filmu \xe2\x80\x9eRobin Williams: Come Inside My Mind\xe2\x80\x9d, kuriame b\xc5\xabt\xc5\xb3 jo stand-up klipai, taip pat interviu su \xc5\xa1eima ir draugais.\n_START_SECTION_\nMirtis, depresija, Parkinsonas\n_START_PARAGRAPH_\nRobinas Williams\'as paskutin\xc4\xaf kart\xc4\x85 buvo pasteb\xc4\x97tas sekmadienio vakar\xc4\x85 savo namuose Tiburone, Kalifornijoje. \xc4\x8cia jis gyveno kartu su tre\xc4\x8di\xc4\x85ja \xc5\xbemona Susan Schneider. Kit\xc4\x85 dien\xc4\x85, 11:55 pagalbos telefonu buvo gautas prane\xc5\xa1imas apie nekv\xc4\x97puojant\xc4\xaf vyr\xc4\x85, ta\xc4\x8diau po septyni\xc5\xb3 minu\xc4\x8di\xc5\xb3 atvyk\xc4\x99 medikai tegal\xc4\x97jo nustatyti aktoriaus mirt\xc4\xaf._NEWLINE_Teigiama, kad tiriant aktoriaus mirt\xc4\xaf, buvo atlikti ir toksikologiniai tyrimai, mat jis pats ne kart\xc4\x85 buvo u\xc5\xbesimin\xc4\x99s apie kov\xc4\x85 su priklausomyb\xc4\x97mis nuo alkoholio ir kokaino, kurios R. Williams\'\xc4\x85 kamavo 8-ojo de\xc5\xa1imtme\xc4\x8dio prad\xc5\xbeioje. Nors komikas ir band\xc4\x97 saugotis, 2003-aisiais v\xc4\x97l grieb\xc4\x97si butelio. Jau 2006 m. jis tur\xc4\x97jo gydytis reabilitacijos klinikoje. Sveikatos alinimas l\xc4\x97m\xc4\x97 ir \xc5\xa1irdies problem\xc5\xb3 atsiradim\xc4\x85 \xe2\x80\x93 2009-aisiais aktoriui buvo pakeistas aortos vo\xc5\xbetuvas._NEWLINE_Kai pra\xc4\x97jus\xc4\xaf m\xc4\x97nes\xc4\xaf aktorius v\xc4\x97l pakliuvo \xc4\xaf reabilitacijos klinik\xc4\x85, depresija jau buvo tokios sunkios formos, kad \xc5\xbemon\xc4\x97s aplink j\xc4\xaf jaut\xc4\x97, jog atsigauti jam yra tiesiog \xe2\x80\x9eper v\xc4\x97lu\xe2\x80\x9c._NEWLINE_\xc5\xbdmon\xc4\x97s patvirtina, kad jis nebuvo prad\xc4\x97j\xc4\x99s v\xc4\x97l gerti, steng\xc4\x97si susikoncentruoti. \xe2\x80\x9eBuvo akivaizdu, kad jis taip ilgai nesigyd\xc4\x97, jog buvo nu\xc4\x97j\xc4\x99s per toli\xe2\x80\x9c, \xe2\x80\x93 sak\xc4\x97 vienas \xc5\xa1altinis._NEWLINE_Kitas \xc5\xa1altinis tvirtino, kad R.Williams\'as steng\xc4\x97si \xe2\x80\x9esl\xc4\x97pti savo viduje vis\xc4\x85 priklausomyb\xc4\x97s skausm\xc4\x85 ir tai mat\xc4\x97 visi, kurie buvo \xc5\xa1alia\xe2\x80\x9c._NEWLINE_Robin\'as Williams\'as buvo ai\xc5\xa1kaus proto, bet prie\xc5\xa1 numanom\xc4\x85 savi\xc5\xbeudyb\xc4\x99 kent\xc4\x97 nuo ankstyvos Parkinsono ligos stadijos ir sunkios depresijos bei nerimo, sakoma ketvirtadien\xc4\xaf paskelbtame jo na\xc5\xa1l\xc4\x97s parei\xc5\xa1kime. Susan Schneider sak\xc4\x97, kad R.Williams\'as \xe2\x80\x9edar nebuvo pasireng\xc4\x99s vie\xc5\xa1ai papasakoti\xe2\x80\x9c apie savo kov\xc4\x85 su parkinsonizmu \xe2\x80\x93 nepagydoma liga, kuri pa\xc5\xbeeid\xc5\xbeia nerv\xc5\xb3 sistem\xc4\x85 ir sukelia drebul\xc4\xaf bei judesi\xc5\xb3 l\xc4\x97tum\xc4\x85.\n_START_SECTION_\nSusan Schneider kalba apie savo vyr\xc4\x85\n_START_PARAGRAPH_\nS. Schneider teigimu, jos vyras nusi\xc5\xbeud\xc4\x97 ne d\xc4\x97l depresijos. \xc5\xbdurnalui \xe2\x80\x9ePeople\xe2\x80\x9c viename pirm\xc5\xb3j\xc5\xb3 jos interviu nusi\xc5\xbeud\xc5\xbeius R.Williams\xe2\x80\x98ui, Susan min\xc4\x97jo, kad depresija buvo vienas i\xc5\xa1 daugelio simptom\xc5\xb3 ir ne pats svarbiausias. Vietoje to, ji sak\xc4\x97, jog tai buvo progresuojanti smegen\xc5\xb3 liga vadinama Lewy k\xc5\xabneli\xc5\xb3 demencija, kuri galb\xc5\xabt past\xc5\xabm\xc4\x97jo R.Williams\xe2\x80\x98\xc4\x85 nusi\xc5\xbeudyti. Da\xc5\xbenai neteisingai diagnozuojama LBD yra antra da\xc5\xbeniausia neurodegeneracin\xc4\x97 demencija po Alzheimerio ligos sukelianti protini\xc5\xb3 gabum\xc5\xb3 svyravimus, haliucinacijas ir motorini\xc5\xb3 funkcij\xc5\xb3 sutrikimus._NEWLINE_Susan pasakojo \xe2\x80\x9ePeople\xe2\x80\x9c, kad \xc5\xa1is sutrikimas lyd\xc4\x97jo aktori\xc5\xb3 paskutinius jo gyvenimo metus simptomais, kurie blogino jo b\xc5\xabkl\xc4\x99 iki pat mirties. Pirmajame savo televiziniame interviu ji teig\xc4\x97, kad Oskaro laim\xc4\x97tojas tiesiog \xe2\x80\x9ene\xc4\xafsiintegravo\xe2\x80\x9c fizi\xc5\xa1kai ir proti\xc5\xa1kai paskutiniais savo gyvenimo m\xc4\x97nesiais. Williams\xe2\x80\x98ui 63 met\xc5\xb3 buvo diagnozuota Parkinsono liga likus trims m\xc4\x97nesiams iki jo mirties ir jis patyr\xc4\x97 tokius simptomus, kaip \xc4\xafsitempimas, susmukusi eisena ir sumi\xc5\xa1imas (ABC\xe2\x80\x98s Good Morning America)_NEWLINE_Per interviu su \xe2\x80\x9eGood Morning America\xe2\x80\x9c, Susan teig\xc4\x97, kad Williams\xe2\x80\x98as gerai \xc5\xbeinojo, kad jis praranda prot\xc4\x85 ir steng\xc4\x97si j\xc4\xaf i\xc5\xa1laikyti iki kol galutinai pal\xc5\xab\xc5\xbeo pasiek\xc4\x99s kritin\xc4\xaf ta\xc5\xa1k\xc4\x85. Ji prid\xc4\x97jo, kad jei b\xc5\xabt\xc5\xb3 pasisek\xc4\x99, Robinas gal\xc4\x97jo gyventi dar trejus metus ir jie neb\xc5\xabt\xc5\xb3 buv\xc4\x99 lengvi. Viskas paai\xc5\xa1k\xc4\x97jo tik atlikus autopsij\xc4\x85 po jo mirties. Savait\xc4\x99 prie\xc5\xa1 nusi\xc5\xbeudant Williams\xe2\x80\x98as planavo i\xc5\xa1k\xc4\x99sti neurologin\xc4\xaf testavim\xc4\x85. Aktorius taip pat tur\xc4\x97jo problem\xc5\xb3 su priklausomybe nuo alkoholio ir narkotik\xc5\xb3, bet Susan teig\xc4\x97, kad jis buvo \xe2\x80\x9evisi\xc5\xa1kai \xc5\xa1varus ir blaivus\xe2\x80\x9c a\xc5\xa1tuonerius metus iki mirties. Ji pasteb\xc4\x97jo, kad aktoriaus depresija gr\xc4\xaf\xc5\xbeo kartu su paranoja. Susan paskutinius metus praleido bandydama suprasti kas ir kod\xc4\x97l nutiko Robin\xe2\x80\x98ui. Vienas i\xc5\xa1 daktar\xc5\xb3 yra pasak\xc4\x99s, kad Robin\xe2\x80\x98as labai gerai suprato, kad jis serga ir nieko d\xc4\x97l to negali padaryti.'